Azpeitiko zezen plaza

Azpeitiko zezen plaza Gipuzkoako Azpeitia udalerrian dagoen zezen plaza da. Herrigunean dago, Idai-Ederren ertzean. Hirugarren kategoriako zezen plaza da, eta 4.000 ikuslerentzako edukiera du. 1903an inauguratu zuten. Azpeitiko Udala da jabea, eta Azpeitiko Zezen Plazako Zezenketa Batzordeak kudeatzen du.

 Zezenketak 
Bertan ospatu ohi den zezenketa nagusia San Inazio jaietakoa da, uztaileko azken eguna den San Inazio eguna eta abuztuaren hasierako egunetan, baina udaberri aldera ere zezenketak antolatzen dira. Azpeitiko zezen plazan, Debako Jose Ventura Laka zezenketariaren omenez, hirugarren zezena hiltzean musika bandak Aldalur konposatzailearen Zortziko doinua jotzeko ohitura dago. 

 Herri Kirolak 
Zezenketez gain, ohiko herri kirol apustu eta lehiaketak ere egin ohi dira. Aipatzekoak dira besteak beste:

 Euskal Pentatloi Saria
 Euskal Duatloia

 Erreferentziak 

 Kanpo estekak 

Kategoria:Euskal Herriko zezen plazak
Kategoria:Azpeitiko eraikinak
Kategoria:1903an amaitutako eraikinak